Kultursjokk går viralt på TikTok
Med emneknaggen «Eurosummer» på TikTok, klager unge amerikanere over varmen og kulturen de møter i Europa i sommer. De er misfornøyd med iskaffen, mangelen på isbiter og at de må kle seg annerledes. Når amerikanerne endelig la sommerferien til Europa igjen etter pandemien, ble de møtt av hetebølge. Og mange drømmer som gikk i knas. – Du må hele tiden spørre etter vann, og når man ber om is får man bare noen få biter, klager «MsMadison» på TikTok,  Amerikanere er vant til å få et stort glass med is og vann med en gang de setter seg på en kafé eller restaurant. I Europa må du be om det, og mange steder koster det penger. Viviane Neri, er direktør for etiketteskolen Institut Villa Pierrefeu, i Montreux, i Sveits, forteller til New York Times at trenden med iskalde og frosne drikker ikke er like utbredt i Europa som i USA. Bestiller du iskaffe i Europa, får du noe som minner om en gresk frappe eller en caffefreddo, ikke den vanlige traktekaffen full av isbiter som amerikanere er vant til.  Hun legger til:  – Vi puter heller ikke isbiter i vinen. Amerikanere som bor i Europa og europeere som bor i USA, har i sommer delt sine råd villig på TikTok. Rådene er blant annet:  Varmen har ført til mange kulturkollisjoner for amerikanere som skulle leve ut den europeiske drømmen i sommer, og det går viralt på TikTok. Flere er rystet over mangelen på aircondition både på hotellrom og i butikker. Europeere er ifølge undersøkelser mer opptatt av klimaendringer enn amerikanere. Det reflekteres blant annet i mindre bruk av aircondition, som er svært energikrevende. Gammel byggeskikk i Europa gjør at mange hus gir naturlig nedkjøling. I USA har ni av ti aircondition hjemme, mens tallet for Europa bare er en av fem. Hvis du leier en leilighet, vil du kanskje finne et tørkestativ i stedet for tørketrommel. Mangel på energi og høye strømpriser har gjort europeere langt mer bevisste på hvordan de lever. Bak Tiktoker «Americanfille», er Amanda Rollins, en amerikaner som har bodd i Paris i flere år. Hun ber sine landsmenn og kvinner om å ta med en håndvifte, og å drikke vann fra kranen. Unge amerikanere har også latt seg overraske over at man ikke kan gå i flipflops og shorts overalt. Flere er blitt nektet adgang der de har bestilt bord, fordi de ikke hadde fulgt den oppgitte kleskoden. – Her i Italia kler folk seg ordentlig selv om de bare skal ut å tømme søppel. Du ville aldri våge å gå i flipflops, sier Stefano Lodi til New York Times. Han er direktør på Hotel Brunelleschi i Firenze.  I motehovedstaden Paris bukker ikke fashionistaene under av en hetebølge. – Selv når det er varmt, ser jeg franskmenn ha på seg langermede skjorte eller lange kjoler eller til og med en frakk. Det er svært sjelden du ser parisere gå i shorts, forteller Amanda Rollins til New York Times. Hun mener det er i sterk motsetning til hvordan amerikanere kler seg i varme somre: – Vi liker jo å være nesten nakne.
Under emneknaggen «Eurosummer» på TikTok, uttrykker unge amerikanere frustrasjon over varmen, kulturen og manglene de møter på sommerferie i Europa. De klager over varmen, mangelen på iskaffe og isbiter og mangel på aircondition. I noen europeiske land, slik som Italia, kler man seg pent selv for enkle gjøremål. Det er i sterk kontrast til den mer avslappede amerikanske sommerstilen.